આ દરમિયાન પ્રેક્ષકગણમાં રહેલી ભાજપની મહિલા કાર્યકરે લોકસભાની ચૂંટણી અથવા કોંગ્રેસના કામ અંગે પ્રશ્ન પુછવાને બદલે રાહુલ ગાંધી 47 વર્ષના થઈ ગયા હજી કેમ લગ્ન કરતા નથી તેવો પ્રશ્ન પુછી રાહુલ ગાંધીને ઠેકાણે પાડો તેવી ટીકા કરતા મામલો ગરમાયો હતો, ભાજપની મહિલા કાર્યકર્તાની ટીપ્પણીના જવાબમાં પ્રેક્ષકગણમાં બેઠેલા કોંગ્રેસી કાર્યકર્તા ઉભા થઈ ગયા હતા અને તેમણે સામો સવાલ કરતા જવાબ આપ્યો હતો કે તમે રાહુલ ગાંધીની લગ્નની વાત કરશો નહીં કારણ અમે નરેન્દ્ર મોદીના લગ્નની વાત કરતા નથી, બસ આ ઘટના પછી બબાલ શરૂ થઈ અને કોણ શુ બોલે છે તે સાંભળી શકાય નહીં તેવો ધોંધાટ શરૂ થયો.